रांची। महिला फास्ट ट्रैक कोर्ट की विशेष न्यायाधीश सीमा सिन्हा की अदालत ने शनिवार को दुष्कर्म के दोषी राम मछुआ को सात साल कैद की सजा सुनाई। अदालत ने राम मछुआ पर दो हजार का जुर्माना भी किया। जुर्माना नहीं देने पर उसे एक माह साधारण कारावास की अतिरिक्त सजा काटनी होगी।
तमाड़ के रहने वाले राम मछुआ को अदालत ने शुक्रवार को दुष्कर्म का दोषी करार दिया। एक नवंबर 2012 को इसके खिलाफ थाने में प्राथमिकी दर्ज कराई गई थी। अदालत ने आरोपी को धारा 376 (दुष्कर्म) के तहत सजा सुनाई।